નિષ્ફળતા વચ્ચે GTUના સ્ટાર્ટઅપ સફળ કેમ? સંખ્યામાં નંબરવન કેમ છે? | Vyaapaar Samachar
નિષ્ફળતા વચ્ચે GTUના સ્ટાર્ટઅપ સફળ કેમ? સંખ્યામાં નંબરવન કેમ છે?
startup | June 12, 2020, 12:20 PM
દેશના વિકાસના પાયામાં આજના યુવાનોનો મહત્વનો ફાળો છે. તેમના દ્વારા વિવિધ ક્ષેત્રમાં નવા-નવા સ્ટાર્ટઅપ શરૂ કરીને દેશની ઈકોનોમીને વેગવંતી બનાવે છે. યુવાઓના આ પ્રયાસમાં ગુજરાત ટેકનોલોજીકલ યુનિવર્સિટી (જીટીયુ) 2016 થી સ્ટાર્ટઅપ બનાવવા માગતા ઇનોવેટર્સને મદદરૂપ થઈ રહી છે.
તાજેતરમાં જ ગુજરાત સરકારના ઉદ્યોગ અને ખાણ વિભાગ‌ની ગુજરાત સ્ટાર્ટ અપ પોલીસી દ્વારા જાહેર કરાયેલા આંકડાઓમાં રાજ્યમાં સૌથી વધારે સ્ટાર્ટઅપની માન્યતા ધરાવતી યુનિવર્સિટીમાં જીટીયુનું નામ પ્રથમ હરોળમાં છે. આ યુનિવર્સિટીમાં સ્ટાર્ટઅપની પ્રવૃત્તિ સારી રીતે અને સમજી વિચારીને થાય છે.
જીટીયુ દ્વારા નવોદિત સ્ટાર્ટઅપ કર્તાઓને પ્રોત્સાહન આપવા માટે દેશમાં સૌ પ્રથમ વખત સ્ટુડન્ટ સ્ટાર્ટઅપને ગોલ્ડ મેડલ આપવાની શરૂઆત કરવામાં આવી છે. આ ઉપરાંત જીટીયુ 400 થી વધારે સ્ટાર્ટઅપ કર્તાઓને મદદરૂપ થઇ છે. જીટીયુએ વિવિધ પ્રકારની એવોર્ડ કેટેગરીમાં‌ પણ‌ અગ્ર સ્થાન હાંસલ કર્યું છે. જેવી કે, વાઇબ્રન્ટ ગુજરાત સમિટમાં જુદા જુદા ક્ષેત્રમાં સ્ટાર્ટઅપ કર્તાઓને 12 લાખથી પણ વધુની સહાય મેળવેલી છે.
રેડિયો દ્વારા આયોજિત "આઈડિયા દો ચાવી લો" સ્પર્ધામાં જીટીયુના બ્રોડ એન્ડ બ્લુમ્સ સ્ટાર્ટઅપને કાર્યાલય માટેની જગ્યા પણ ફાળવેલી છે. આ ઉપરાંત એગ્રીકલ્ચર ક્ષેત્રમાં પણ શ્રેષ્ઠ સ્ટાર્ટ અપના ઇનામ મેળવેલા છે. સ્ટાર્ટઅપ કર્તાઓને પ્રોત્સાહન આપવા માટે જીટીયુ દ્વારા ગુજરાતના સુરત, અમદાવાદ, રાજકોટ અને વડોદરા જેવા ચાર સ્થળોએ સ્ટાર્ટઅપ સેન્ટર ચલાવવામાં આવી રહ્યા છે. જે અત્યાર સુધીમાં 250 થી પણ વધારે નિષ્ણાતોને પણ મદદરૂપ થયેલા છે.